**jäsenkirje 2\_2023**

**Hyvät seniorit,**

Meillä on kevätkaudelle monipuolista ohjelmaa tarjolla. Kerhojen ja kuukausitapaamisten lisäksi aloitamme opastusta tietotekniikan käytössä, järjestämme kulttuuri- ja tutustumismatkoja, joista kerromme tässä kirjeessä.

**Yhteiskunnallinen kerho 26.1.2023 klo 14.00 Vaparilla, Valtakatu 51, Lappeenranta.** VTM, KTM Linda Brandt-Ahde kertoo meille, miten uusi hyvinvointialue vastaa tarpeeseen saada hoivaa ja palveluita, mitä uudistaa ja miten lisätä sosiaalista turvallisuutta.

Linda Brandt-Ahde on Etelä-Karjalan hyvinvointialueen aluevaltuutettu ja toimii osallisuus- ja demokratiajohtokunnan 1. varapuheenjohtajana. Hän on myös Lappeenrannan kaupunginhallituksen jäsen."

**Digipalvelua jäsenille 30.1.2023 klo 12.00–15.00 kokoomuksen toimisto, Koulukatu 45, Lappeenranta.** Jäsenemme Jarmo Ruti antaa henkilökohtaista opastusta tietokoneen käytössä, mm. sähköpostin käyttö, kopiointi, tiedostojen tallentaminen, kuvien tallentaminen ym. eli kaikissa teidän tarpeisiinne liittyvissä kysymyksissä.

Jarmo päivystää pari kertaa kuukaudessa toimistolla auttamassa teitä askarruttavissa asioissa. Ensimmäinen kokoontuminen on 30.1.2023 klo 12.00–15.00 kokoomuksen toimistolla. Ota mukaan oma koneesi ja tule rohkeasti ratkomaan ongelmaasi Jarmon kanssa. Neuvonta on sinulle maksutonta, etkä tarvitse varata aikaa ennakkoon.

**Helmikuun kuukausitapaaminen 8.2.2023 klo 13.00. "Katse länteen"**  Ruotsin kunniakonsuli ja Etelä-Karjalan kauppakamarin toimitusjohtaja Mika Peltosen luento. Lappeenrannan kaupungintalon Willimies-kabinetti, 02-kerros, Villimiehenkatu 1.

**Operettimatka 31.3.23 Kuusankoskelle,** **Franz Léharin operetti Iloinen leski Kuusankoskitalolla.**

Yksi kaikkien aikojen suosituimpia operetteja; Iloinen leski päästetään vauhtiin Juulia Tapolan tekemällä uudistetulla ohjauksella. Solisteina esityksissä nähdään mm. Jyrki Anttila, Hanna-Kaisa Nyrönen/Laura Pyrrö, Rolf Broman, Jouni Kokora ja Tiina Vahevaara. Tunnetuimpia operetin kappaleita ovat mm. Viljalaulu ja duetto Vait`on huulet. Lavastuksen on tehnyt Jari Jalonen, ja musiikista esityksessä vastaa salonkiorkesteri.  Tilaisuuden kesto 2 h 30 min.

Linja-auto lähtee Lappeenrannasta klo 16.30 Peltolan koulun pysäkiltä ja kulkee Uus-Lavolan kautta. Esitys alkaa klo 18.00 paluu esityksen jälkeen, noin klo 21.00, Lappeenrannassa ollaan noin 22.30. Matkan hinta 74 €/jäsen ja 78 €/ei jäsen, sisältää operettilipun, kuljetuksen ja väliaikatarjoilun. Sitovat ilmoittautumiset 28.2.2023 mennessä. [Ilmoittaudu tästä](https://kilta.senioriliitto.fi/Tapahtumat/tapahtumatiedot.aspx?id=20454) tai vaula.mustalahti@gmail.com, puh 045 318 6659.

**Kevätretki 17.5.2023 Riihimäki-Espoo-Helsinki**

Lähdemme Lappeenrannasta Peltolan pysäkiltä klo 8.15, josta jatkamme Helsingintien kautta kohti Riihimäkeä. Tutustumme Riihimäen lasimuseoon ja nautimme lounaan.
Matka jatkuu klo 13.00 Espooseen, tutustuminen kulttuurikeskus EMMAn näyttelyihin, meille on varattu esittely Collection Kakkonen-näyttelyyn. Museokortilla ja yli 70-vuotiaat pääsevät näyttelyihin ilmaiseksi. Emmassa nautimme päiväkahvit.
Klo 16.15 jatkamme matkaa Helsinkiin Taiteilijakoti Lallukkaan. Tutustumme taloon ja nautimme virvokkeita, jonka jälkeen paluumatka Lappeenrantaan.
Matkan hinta 92 €/ jäsen ja 97 €/ ei jäsen, sisältää pääsymaksut, välipalan, lounaan, kahvit ja kuljetuksen. Sitovat ilmoittautumiset 30.4.23 mennessä netin kautta linkistä [Ilmoittaudu tästä](https://kilta.senioriliitto.fi/Tapahtumat/tapahtumatiedot.aspx?id=20673) tai vaula.mustalahti@gmail.com, puh 045 318 6659

**Musikaali Viulunsoittaja katolla Savonlinna/ Olavinlinna 27.7.2023 klo 19.00**

Viulunsoittaja katolla on kaikkien aikojen musikaali. Juutalaisyhteisössä, ukrainalaisessa Anatevkan kylässä keisarillisella Venäjällä kaikella on tapansa: mitä syödään, miten nukutaan tai pukeudutaan, ja miten tyttäret saadaan hyviin naimisiin.
Eletään vuotta 1905 ja maitomies Tevje vaalii juutalaisia juuriaan, vaikka konfliktit leimahtelevat ja ilma tihenee painostavaksi tsaarin santarmien lähestyessä.
Historia toistaa itseään, keitä saamme olla ja missä saamme asua sekä keitä saamme rakastaa?
Lähtö Lappeenrannasta Peltolan pysäkiltä klo 13.30, ajetaan Lauritsalan ja Imatran kautta Savonlinnaan. Matkalla nautimme lounaan, jonka jälkeen jatkamme Olavinlinnaan.

Matkan hinta 205 €/ jäsen, 210 €/ ei jäsen. Hintaan sisältyy musikaalilippu, ruokailu ja kuljetus. Sitovat ilmoittautumiset 30.5.2023 mennessä netin kautta [**Ilmoittaudu tästä**](https://kilta.senioriliitto.fi/Tapahtumat/tapahtumatiedot.aspx?id=20675)tai

vaula.mustalahti@gmail.com; puh 045 318 6659.

Retkille osallistujilla tulisi olla voimassa oleva matkavakuutus.

Tule mukaan tapahtumiin

Tuula Lindh, puheenjohtaja